Bad Girl佬

Bad Girl佬（英文：Bad Girlo）係香港商業電台叱咤903嘅清談娛樂節目，連埋廣告每集係六十分鐘。主持係阿正、Elsie，喺2021年9月20號開始，逢禮拜一到五晚上十一點到深夜十二點播出。

現時環節
我挑！戰！
阿正同Elsie每集會做各式唔同嘅挑戰，務求做到成功嘅Bad Girl佬! 逢星期一播出。
阿正同Elsie喺第五波新冠疫情嚴峻期間在家工作，由2022年2月28號到3月28號，喺各自嘅屋企做挑戰，環節名改叫「WFH挑！戰！」
2023年4月24號到5月16號期間暫停，取而代之嘅係「DSE Special『特大考』」。
有啲挑戰橫跨幾集而結成「系列」：
明星撩秘史
專訪明星嘅環節，請佢拎啲𤓓嘢同阿正同Elsie分享，有時會出bad wording誘導佢講其他唔同範疇嘅𤓓嘢。諷刺嘅係，阿正同Elsie可能會套咗自己啲𤓓嘢。逢星期二播出。
由於熱帶風暴獅子山吹襲香港，原定2021年10月12號嗰集同遊戲Friday Night調時間，移師到15號播出。
由於疫情收緊社交距離措施，由2022年1月22號到2月15號，同埋3月29號，改播訪問商台同事，環節名改叫「同事撩秘史」。阿正同Elsie喺第五波新冠疫情嚴峻期間在家工作，由2022年3月1號到22號，同埋4月5號，再改環節形式做（合理咁）爆自己啲𤓓嘢，仲有讀出喺Instagram專頁向聽眾收集到嘅𤓓嘢，環節名改叫「自己撩秘史」／ 「聽眾撩秘史」。
乜乜收藏館
每集為收藏館出一個主題，玩家要講同主題有關嘅事。Kelvin如果覺得件事值得擺入收藏館就會播錄音機開住嘅音效，放得最少件事入收藏館嘅玩家要講「佩服宣言」。呢個環節取自艾爾絲環遊仙境廣播劇暨Elsie自編自演嘅舞台劇《遺憾收藏館》，2024年9月18號起逢禮拜三播出，取代痴女正傳。
SONG BUILD～作首歌俾你
Phone-in環節，聽眾分享佢嘅經歷。阿正同Elsie聽完各自為聽眾即興唱作一首歌，聽眾聽完揀最鍾意邊首去決定邊個贏呢個環節，贏家獲得勝利巡遊再唱首歌，逢星期四播出。
阿正同Elsie喺第五波新冠疫情嚴峻期間在家工作，由2022年2月17號起到4月14號改為讀出聽眾嘅經歷抑或播放聽眾講件事嘅錄音，仲會將兩首歌擺上專頁畀廣大聽眾投票，因此暫停勝利巡遊。
自從2022年4月14號恢復Phone-in，聽眾可以揀phone-in或者私訊專頁分享。
遊戲Friday Night
遊戲環節，玩三舖最高分贏，贏咗一舖可以揀下舖嘅先後次序，輸咗要喺專頁上載一張黑圖（惟輸家有係邊個張黑圖嘅決定權，除咗猜測樂壇），逢星期五播出。

不定期環節
即興劇場
阿正同Elsie夥拍一班自問創意力極高，轉數快，口才好啲嘅DJ，究竟喺限定嘅時地人入面，可唔可以成功做到一齣即興廣播劇呢？聽眾聽完可以喺節目嘅Telegram群組投選「最佳即興演員」同埋「最廢老鼠屎」。
註：即興廣播劇純椊即時虛構，如果內容質素欠佳，皆因個人主持問題，同恆常節目質素無關。
曾參演演員（阿正同Elsie以外）：Oscar、阿酸、Woody、梁子、阿傳、余德丞、薛晉寧、Asha（客席）
原本係Elsie襯阿正放假特設嘅實驗環節，見口碑幾好就變為常規環節，喺2023年7月5號到8月30號逢星期三播出，其後喺10月19號起變為不定期環節。

過往環節
隔離新抱無我咁好
緞練Elsie成為未來曹太嘅環節，阿正化身「烈火導師」安排形形式式嘅任務鞭策Elsie，由Elsie男友曹梓冲（Alfred/Agent L）嘅媽媽評估Elsie過唔過關，到底Elsie可唔可以成功入到曹家嘅大門呢？喺2022年2月23號到4月20號逢星期三播出，喺最後一集預告未來會有特別篇。
Halloween Special：Bad Time Story
十月限定嘅「陰涼劇場」，講述由Elsie聲演嘅金匙搵工嘅故事，每次初來甫到都因喺當夜無意中揭露分别由毫子同阿正聲演嘅同事與上司角色之間不得外傳嘅祕密而被炒，到底金匙可唔可以成功搵到工呢？喺2022年10月5號到26號逢星期三播出。
DSE Special「特大考」
DSE好難，但係做人更難！喺2023年4月24號至5月15連續四個禮拜一，分別邀請美容、心理學、地產、營養學嘅專業人士考驗阿正同Elsie唔同行業嘅知識，決定邊個先係生活狀元！
痴女正傳
講一個黑暗組織話事人搵男朋友嘅故事。環節繼承自一位呀唔該，逢星期三播出。角色有：
戴美人－富家痴女兼黑暗組織話事人，無仔不歡兼非常自戀。口頭禪：「做女人要有矜持」背脊紋身：中半山鳥獸圖；技能：食字、出IQ題、貓貓拳（阿正聲演）
嘉年華 (Wesley)－極貧窮男神，每集做一份散工，獲譽「多才多藝嘅金牌炒散王」。呂晨未婚夫，戴美人長期嘅戀愛對象。技能：點穴（梁子聲演）
哈姆太狼－又叫「哈仔」嘅寵物狼，一講佢嘅全名就會變大兼食仔，本來喺一位呀唔該時代食戴美人新識嘅男神，但係嚟到Bad Girl佬時代只食過一個女人。替身：酵母太狼
呂晨－富家女神，嘉年華未婚妻，擁有一大堆表哥。口頭禪：「喱個係咪笑話嚟㗎? 我係咪要笑㗎？」、「辛苦嗮麻煩嗮」、「哼哼哼~（笑聲）」（Elsie聲演）
勤管家－戴美人嘅管家，又叫「勤仔」。口頭禪：「事不宜遟」、「邊個蝦我大小姐！？」技能：咆哮式恐嚇、嗲嗲式恐嚇；嗜好：研究手毛（Woody聲演）
以下為特別角色：
強管家－戴美人嘅管家。經常挑釁戴美人及追糧但失敗，對BB零抵抗力。口頭禪：「我都係有嗰句講嗰句啦！」（阿強聲演）
金匙－夜替圖書故事演講員，Halloween Special：Bad Time Story嘅衍生角色，獲戴美人聘請嗰晚因識穿勤管家同戴老爺嘅密會而慘遭哈姆太狼呑食。技能：狂炒散、識穿人哋好事（Elsie聲演）
戴老爺－戴美人嘅富豪父親，為「做自己」曾扮死，同勤管家喺房內發出怪聲，最後被金匙識穿（毫子聲演）
格格管家－全名格勒底斯，戴美人嘅替工管家。曾因太有禮貌放生嘉年華而被炒，其後復工。口頭禪：「事不遲宜」、「事遲不宜」（組合自由配搭）技能：扮羊（李靖筠聲演）
呂晨表哥群：大表哥－搬運工人Oscar、二表哥－視光師Oscar Lee、喺澳洲嘅三表哥－Yim Yu（之後另一集同樣用三表哥 － 社區中心社工Jonathan）、五表哥－日本料理師木子文曦、六表哥－Dr. Lee、選美比賽司儀雷神Thor (Bob Bi)、七表哥－大輝導演（已婚）、數學老師李梅香 Mr. M.H. Lee、九表哥－老師李Sir/文仔、小羲 - 詩人，亦曾作為電視節目導演、「台灣/斐濟王子」（除咗澳州三表哥由梁子聲演，其他表哥均由李文曦聲演）
before the night ends－嘉年華嘅細佬（梁子聲演）
王酸－來自「台灣」嘅特別嘉賓，故此個名受好多人討論，已成功吸引勤管家關注。技能：卡通式港普（阿酸聲演）
Chino－富家痴佬，意大利白手（興家）黨話事人，為擴大家族勢力而請求與戴美人結婚。口頭禪：「Mamma Mia」技能：食字（余德丞聲演）
基管家－全名係呂樂基（呂晨細佬）嘅富家人弟。因不滿家族以金錢欺壓窮人，而離家多年自力更生，成為畀勤管家聘請做戴美人嘅替工管家之契機。笑嗰陣會用把低沉聲發出「呵呵呵呵～」嘅笑聲。口頭禪：嘭／咻／砰／篷／颼一聲（Elsie聲演）
其他客串角色：Char Lee（中文名李叉，Oscar聲演） - 戴美人嘅小學同學，而家喺英國住、錢大明 及 韓美美（分別由Oscar同Elsie聲演） - 戴美人初嘗做婚禮主持嘅一對新人、花王（Oscar聲演）- 戴美人屋企入面主管花園嘅人
隨著第五波新冠疫情嚴峻，阿正、Elsie同埋其他聲演DJ在家工作，無得喺公司錄音，以致喱個環節由2022年2月23號暫停至4月20號，取而代之嘅係「隔離新抱無我咁好」。
由於颱風馬鞍吹襲香港，2022年8月24號嗰集暫停播出，改為打風特別環節「風OUT！！！」。
2022年10月5號到26號暫停，取而代之嘅係「Halloween Special：Bad Time Story」。
2023年2月15號暫停，改為播出阿正生日驚喜嘅制作特輯。
2023年7月5號到8月30號，以及10月19號暫停，取而代之嘅係「即興劇場」。

播放時間同埋節目安排
2021年9月20號起：逢禮拜一到五晚上十一點到深夜十二點播出
2021年12月15至17號，因應Elsie放假，岑珈其擔任客席主持，以及參與16號同埋17號嘅主題環節。
2022年1月26至31號，因應阿正放假，節目上半部份改為由Elsie主持嘅Music Show，至於26至28號嘅主題環節改播限定環節「Elsie 成語特訓班」：梁子化身書僮以估典故同埋玩接龍同Elsie惡補中文成語！
2022年2月21至22號，因應Elsie病咗，節目改為由阿正主持嘅Music Show，下半部份嘅主題環節暫停播出。
2022年5月11至18號，因應阿正放假，Asha擔任客席主持，以及參與期間嘅主題環節。11號同埋18號嘅「痴女正傳」改播兩集「臨時劇場－特務替工」。
2022年6月27至7月1號，因應阿正病咗，節目僅由Elsie主持，27至29號嘅主題環節暫停播出，以Music Show取代。30號同1號嘅主題環節改做單人版：Elsie喺30號嘅「SONG BUILD」接聽特別聽眾「東尼」（真身係Agent L）並為佢作歌，喺1號嘅「遊戲Friday Night」同3位聽眾玩。
2022年8月15至19號，因應Elsie放假，節目改為由阿正主持嘅限定環節「Pretty Bad 漂亮壞戀愛課程」：每晚邀請唔同嘉賓做導師，上半部份傳授戀愛心得，下半部份接聽眾phone-in分享佢嘅戀愛疑難，阿正同導師聽完提出解決方法。導師有：Gao + Winka@COLLAR（15號）、魔法塔羅師Jan Jan（16號）、李靖筠（17號）、林欣彤（18號）、劉沛蘅（19號）。
2022年11月14至25號，因應Elsie放假，李靖筠以臨時DJ名「格勒底斯」（由阿正改，音譯李靖筠英文名Gladys）擔任客席主持，以及參與期間嘅主題環節。主題環節前加插限定小環節「Elsie旅遊哂命日記」：Elsie分享同Agent L去日本公幹期間嘅所見所聞。
2023年2月6至10號，因應阿正放假，節目改為由Elsie solo呈獻「情人節前席特別篇－跳皮EL比特！」：每晚都邀請一對情侶上到節目，有before the night ends+江慧楓（6號）、per se（7號）、Elka@Lolly Talk+Boris（8號）、小塵埃（9號）、林奕匡+Riko（10號），並以快問快答同埋假設性問題考驗佢哋。
2023年5月24號，因應阿正病咗，上半部份嘅Chit-chat有Woody同梁子擔任客席主持，下半部份嘅「痴女正傳」暫停播出，改為限定環節「解夢大師E夢」：一班商台DJ（Jacky、梁子、Woody、江慧楓）去同化身成「解夢大師E夢」嘅Elsie講一個最近發過嘅夢，E夢大師就會向佢哋作（唔）專業嘅解夢。
2023年6月21至26號，因應Elsie放假，李靖筠以臨時DJ名「格勒底斯」（由阿正改，音譯李靖筠英文名Gladys）擔任客席主持，以及參與期間嘅主題環節。
2023年7月5號，因應阿正放假，Oscar、Woody同埋阿酸擔任客席主持，以及參與下半部份全新嘅主題環節「即興劇場」。
2023年7月12至14號，因應阿正放假，徐㴓喬擔任客席主持，以及參與期間嘅主題環節。
2023年11月20號，因應Elsie突發身體唔舒服，薛晉寧擔任客席主持，以及參與上半部份嘅chit-chat環節，而Elsie仍然有份參與下半部份嘅「我挑！戰！」。
2023年11月22至24號，因應阿正放假，李健宏（KB）擔任客席主持，以及參與期間嘅主題環節。22號嘅「痴女正傳」改播「艾爾絲幻想劇場：《龍紋身的父女》」
2024年1月1號，由於直播《2023年度叱咤樂壇流行榜頒獎典禮》，呢個節目暫停播出。
2024年1月17至22號，因應Elsie放假，李靖筠以臨時DJ名「格勒底斯」（由阿正改，音譯李靖筠英文名Gladys）擔任客席主持，以及參與期間嘅主題環節，17號嘅「痴女正傳」改播「即興劇場：《求婚大作戰》」。
2024年1月26號至2月2日，因應阿正病咗，阿酸擔任客席主持，並參與「我挑！戰！」同「明星撩秘史」（阿正仍然有份參與）以外嘅主題環節。28號嘅「痴女正傳」改播「即興劇場：《靚菜與富家子弟》」。
2024年2月5至16號，因應Elsie放假，岑珈其同魏浚笙（7同8號）擔任客席主持，以及參與上半部份嘅chit-chat環節。5至9號同15至16號下半部份改播限定環節「香港Honey悶唔悶」：阿正同四位903同事（余德丞、梁子、Woody、Oscar）嚟個偽Honeymoon活動；12至14號下半部份改播農曆新年環節「丁財兩旺：同你拜年」：阿正同岑珈其打電話畀聽眾拜年。
2024年4月15至24號，因應阿正放假，節目改為由Elsie solo呈獻「女神EL」：每晚都邀請一位女嘉賓上到節目，有Kayan9896（15同16號）、楊偲泳（17號）、Christy（Tyson Yoshi女友）（18至19號）、Candy@COLLAR（22至24號）。上半節Elsie同女神們傾點解視佢哋為「女神」後，下半節為女神們進行專屬活動！
2024年8月26至30號，下半部份推出限定環節《VIVA Define the Relationship》。
2024年9月2至13號，因應Elsie放假，李駿傑（2同3號）、Van@Nowhere Boys（6同9號）、陳明憙（10號）、per se（11至13號）擔任客席主持，以及參與上半部份嘅chit-chat環節。下半部份改為由阿正主持嘅限定環節「痴身日記」：阿正每日一痴正在綵排舞台劇嘅Elsie／「遺憾日記」：響應Elsie舞台劇主題，阿正諧趣地分享佢嘅遺憾事，緊接有「I人之地獄」／「I人之天堂」：邀請嗰晚嘅客席主持進行一啲專屬Ⅰ人嘅挑戰。9月4號上半部份改為由阿正主持嘅Music Show，李駿傑只出現喺下半部份「I人之地獄」。9月5號由於超強颱風摩羯吹襲香港，整個節目時段改為阿正主持嘅Music Show。
2024年10月21至11月1號，因應阿正放假，節目改為由Elsie solo嘅萬聖節期間呈獻「鬼叫你驚又要聽」：上半部份分別有限定環節「無鬼聊」（10月21至30號）同廣播劇「艾爾絲幻想劇場：《我的雙生靈魂》」，下半部份就會邀請嘉賓分享靈異故事，有Gao x Marf@COLLAR（10月21同22號）、譚旻萱（10月23同24號）、徐㴓喬（10月25號）、Sinnie x Elka x Tania@Lolly Talk（10月28同29號）、江𤒹生（10月30號）、ROVER（10月31同11月1號）。
2024年12月30號，因應阿正病咗，上半部份嘅Chit-chat有阿酸擔任客席主持，下半部份有限定環節《從衰人中學習》。
2025年1月1號，由於直播《2024年度叱咤樂壇流行榜頒獎典禮》，呢個節目暫停播出。
2025年2月3至7號，下半部份推出限定環節《泳兒 無糖紀念日》。
2025年2月17至21號，下半部份推出限定廣播劇《我的專屬悲劇語錄》（黃妍、力臻、Michael C）。
2025年3月3至11號，因應阿正放假，王嘉盈同倪安慈擔任客席主持，以及參與期間嘅主題環節，3號同10號下半部份有期間限定環節《廢話定真理》。